section_heading: Životopis
paragraph_text: Ivan Bošković je na komemoraciji Vučetiću za Vučetića rekao da se "ističe meditacijom prožetošću i mističnom obojenošću svoga opusa", jer je bio "praktični katolički vjernik" i "duboki mistik, sklon meditaciji i kontemplaciji". Ocijenio ga je trajnom, nezaobilaznom i iznimnom pojavu u splitskom životu druge polovice 20. stoljeća, kako temama svog opusa, tako i po činjenici da je uglavnom sam bio urednik, izdavač i prodavač svojih djela i časopisa, a bit će zapamćen i kao bohem u najplemenitijem smislu te riječi. Bošković je napomenuo da književna kritika je za njegova života tu i tamo ponekad se sjetila pohvalno izraziti o Vučetiću, ali tek nakon njegove smrti bit će moguće izreći potpuniju, mjerodavnu ocjenu i odrediti mu mjesto u hrvatskoj književnosti. Josip Botteri Dini opisao je Vučetića kao "umjetnika snažne i duboke vjere s jasnom sakralnom odrednicom u svom djelu".<ref>IKA Komemoracija za književnika prof. Veljka Vučetića, održana u dvorani sv. Maksimilijana Kolbea u samostanu sv. Frane na Obali u Splitu 25. veljače 1999. IKA V - 16746/2, 26. veljače 1999.